CELEX: 32019D0909
Language: bg
Date: 2019-02-18 00:00:00
Title: Решение за изпълнение (ЕС) 2019/909 на Комисията от 18 февруари 2019 година за съставяне на списъка на задължителните научни изследвания и праговите стойности за целите на многогодишната програма на Съюза за събиране и управление на данни от секторите на рибарството и аквакултурите

4.6.2019   
               
               
                  BG
               
               
                  Официален вестник на Европейския съюз
               
               
                  L 145/21
               
            
         РЕШЕНИЕ ЗА ИЗПЪЛНЕНИЕ (ЕС) 2019/909 НА КОМИСИЯТА
         от 18 февруари 2019 година
         за съставяне на списъка на задължителните научни изследвания и праговите стойности за целите на многогодишната програма на Съюза за събиране и управление на данни от секторите на рибарството и аквакултурите
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1004 на Европейския парламент и на Съвета от 17 май 2017 г. за установяване на рамка на Съюза за събиране, управление и използване на данни в сектора на рибарството и за подкрепа при изготвянето на научни становища във връзка с общата политика в областта на рибарството, и за отмяна на Регламент (ЕО) № 199/2008 на Съвета (1), и по-специално член 4, параграф 1, първа и трета алинея от него,
         като има предвид, че:
         
                     (1)
                  
                  
                     Съгласно член 25 от Регламент (ЕС) № 1380/2013 на Европейския парламент и на Съвета (2) държавите членки трябва да събират биологични, екологични, технически и социално-икономически данни, необходими за управлението на рибарството. Многогодишната програма на Съюза за събиране, управление и използване на данни в секторите на рибарството и аквакултурите (EU MAP) за периода 2017—2019 г. беше приета с Решение за изпълнение (ЕС) 2016/1251 на Комисията (3) и изтича на 31 декември 2019 г.
                  
               
                     (2)
                  
                  
                     Многогодишната програма на Съюза е необходима, за да могат държавите членки да определят и планират своите дейности по събиране на данни в националните си работни планове. В съответствие с член 21 от Регламент (ЕС) № 508/2014 на Европейския парламент и на Съвета (4) посочените национални работни планове трябва да бъдат представени на Комисията до 31 октомври на годината, предхождаща годината, през която трябва да се прилага работният план.
                  
               
                     (3)
                  
                  
                     С цел подготвяне на прегледа на EU MAP след 2019 г. се провеждат консултации с експерти в рамките на Научния, технически и икономически комитет по рибарство, регионални групи за координация, представители на държавите членки и други заинтересовани страни, които ще бъдат приключени едва в края на 2019 г. Следователно новата EU-MAP, в която ще се вземат предвид резултатите от тези консултации, не може да бъде приета преди 2021 г.
                  
               
                     (4)
                  
                  
                     Поради това за периода 2020—2021 г. е необходимо да се приемат съдържащите се в сегашната EU MAP разпоредби за списъка на задължителните научни изследвания по море и праговите стойности, под които не е задължително държавите членки да събират данни, въз основа на Регламент (ЕС) 2017/1004.
                  
               
                     (5)
                  
                  
                     Поради това с настоящото решение се утвърждават в съответствие с член 4 от Регламент (ЕС) 2017/1004 списъкът на задължителните научни изследвания в открито море и праговите стойности, под които не е задължително държавите членки да събират данни предвид техните риболовни и аквакултурни дейности или да провеждат научни изследвания в открито море, посочени в член 5, параграф 1, букви б) и в) от споменатия регламент. Подробни договорености относно събирането и управлението на биологични, екологични, технически и социално-икономически данни от държавите членки съгласно член 5, параграф 1, буква а) от същия регламент са предвидени в Делегирано решение (ЕС) 2019/910 (5).
                  
               
                     (6)
                  
                  
                     От съображения за правна сигурност Решение за изпълнение (ЕС) 2016/1251 на Комисията следва да бъде отменено.
                  
               
                     (7)
                  
                  
                     Мерките, предвидени в настоящото решение, са в съответствие със становището на Управителния комитет по рибарство и аквакултури,
                  
               ПРИЕ НАСТОЯЩОТО РЕШЕНИЕ:
         
            Член 1
            За целите на многогодишната програма на Съюза за събиране и управление на данни в сектора на рибарството за периода 2020—2021 г. в приложението към настоящото решение се съдържа списъкът на задължителните научни изследвания в открито море и праговите стойности, под които не е задължително държавите членки да събират данни предвид техните риболовни и аквакултурни дейности или да провеждат научни изследвания в открито море, които обхващат частите от многогодишната програма на Съюза, посочени в член 5, параграф 1, букви б) и в) от Регламент (ЕС) 2017/1004.
         
         
            Член 2
            Решение за изпълнение (ЕС) 2016/1251 се отменя, считано от 1 януари 2020 г.
         
         
            Член 3
            Настоящото решение влиза в сила в деня след деня на публикуването му в Официален вестник на Европейския съюз.
            
            То се прилага от 1 януари 2020 година.
         
         
            Съставено в Брюксел на 18 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 157, 20.6.2017 г., стр. 1.
         
            (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
         
            (3)  Решение за изпълнение (ЕС) 2016/1251 на Комисията от 12 юли 2016 г. за приемане на многогодишна програма на Съюза за събиране, управление и използване на данни в секторите на рибарството и аквакултурите за периода 2017—2019 година (ОВ L 207, 1.8.2016 г., стр. 113).
         
            (4)  Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (ОВ L 149, 20.5.2014 г., стр. 1).
         
            (5)  Делегирано решение (EC) 2019/910 на Комисията от 13 март 2019 г. за утвърждаване на многогодишната програма на Съюза за събиране и управление на биологични, екологични, технически и социално-икономически данни в секторите на рибарството и аквакултурата (вж. страница 27 от настоящия брой на Официален вестник).
      
      
         
            ПРИЛОЖЕНИЕ
            ГЛАВА I
            
               Научни изследвания в открито море
            
            Провеждат се най-малко всички научни изследвания в открито море, изброени в таблицата в настоящото приложение (с която се заменя таблица 10 от Решение за изпълнение (ЕС) 2016/1251), освен ако след преглед на изследванията се стигне до извода, че изследването вече не е подходящо за оценка на запасите и управление на рибарството. Въз основа на същите критерии за научен преглед към този списък могат да се добавят нови изследвания.
            Държавите членки установяват научните изследвания в открито море, които трябва да се извършват, в работните планове, посочени в член 21 от Регламент (ЕС) № 508/2014, и отговарят за тези изследвания.
            Държавите членки, които участват в международни научни изследвания, съгласуват усилията си в рамките на един и същ морски регион.
            В националните си работни планове държавите членки се придържат към модела на предходните изследвания.
            Настоящата глава заменя глава IV от Решение за изпълнение (ЕС) 2016/1251.
            ГЛАВА II
            
               Прагови стойности
            
            
                     
                        (1)
                     
                     
                        Настоящата глава се прилага за рибарството на Съюза и заменя разпоредбите на глава V от Решение за изпълнение (ЕС) 2016/1251.
                     
                  
                     
                        (2)
                     
                     
                        Не е необходимо да се събират биологични данни, когато за дадени рибни запаси или видове риба:
                        
                                    а)
                                 
                                 
                                    делът на държавата членка в съответния общ допустим улов (ОДУ) е по-малък от 10 % от общия за Съюза, или —
                                 
                              
                                    б)
                                 
                                 
                                    когато не е определен ОДУ — общият обем разтоварвания на даден запас или вид риба от държавата членка е по-малко от 10 % от средния общ обем разтоварвания на ЕС през предходните 3 години, или
                                 
                              
                                    в)
                                 
                                 
                                    общият годишен обем разтоварвания на даден вид риба от държавата членка е под 200 тона. За видове с потребност от специфично управление може да се определи по-нисък праг на равнище морски региони.
                                 
                              
                  Когато сумата от съответните квоти на няколко държави членки, чиито дял на ОДУ е под 10 %, е по-висока от 25 % от дела на ОДУ за определен запас, праговата стойност от 10 % по буква а) не се прилага, а държавите членки си поделят задачите на равнище региони, за да гарантират, че запасите са включени в извадката в съответствие с нуждите на крайния потребител.
            Не се прилага прагова стойност за големи пелагични видове и за анадромните и катадромните видове.
            
                     
                        (3)
                     
                     
                        Без да се засягат по-конкретните разпоредби, свързани с международните задължения в рамките на регионални организации за управление на рибарството, биологични данни не се събират, когато за определен международно експлоатиран рибен запас, различен от едрите пелагични видове или далекомигриращите видове, делът на Съюза е по-малък от 10 %.
                     
                  
                     
                        (4)
                     
                     
                        В срок от две години от датата, на която поражда действие настоящото решение, държавите членки предоставят изчисления на улова въз основа на съществуващите изследвания върху любителския риболов, включително проведените съгласно рамката за събиране на данни, или въз основа на допълнително пилотно проучване. Тези изследвания дават възможност да се оцени делът на улова от любителски риболов, съотнесен към улова от търговски риболов, за всички видове в даден морски регион, за които съгласно настоящата многогодишна програма на Съюза се изискват данни за улова от любителски риболов. Последващата структура и обхват на националните изследвания на любителския риболов, включително евентуални прагове за събирането на данни, се координират на равнище морски региони и се основават на нуждите на крайния потребител.
                     
                  Не се прилага праг за улова от любителски риболов на рибни запаси, които са обект на планове за възстановяване или на многогодишни планове за управление, например прилаганите за едрите пелагични видове и далекомигриращите видове.
            
                     
                        (5)
                     
                     
                        Не е необходимо да се събират социални и икономически данни за аквакултурите, ако общото производство на държавата членка е по-малко от 1 % от общия обем и общата стойност на продукцията на Съюза. Не е необходимо да се събират данни за аквакултурите за видовете, представляващи по-малко от 10 % от обема и стойността на продукцията на аквакултури на държавата членка. Освен това държавите членки с обща продукция, възлизаща на по-малко от 2,5 % от общия обем и общата стойност на продукцията на аквакултури на Съюза, могат да определят опростена методика, например пилотни проучвания, за да екстраполират изискваните данни за видовете, които съставляват над 10 % от обема и стойността на продукцията на аквакултури на държавата членка.
                     
                  Референтни данни са последните предоставени от държавите членки данни съгласно Регламент (ЕО) № 762/2008 на Европейския парламент и на Съвета (1) и съответните данни, публикувани от Евростат.
            
                     
                        (6)
                     
                     
                        Не е необходимо да се събират екологични данни за аквакултурите, когато общата продукция на аквакултури на държавата членка е под 2,5 % от общия обем и общата стойност на продукцията на аквакултури на Съюза.
                     
                  Референтни данни са последните предоставени от държавите членки данни съгласно Регламент (ЕО) № 762/2008 и съответните данни, публикувани от Евростат.
            
                     
                        (7)
                     
                     
                        Участието на дадена държава членка (физическо или финансово) в научните изследвания в открито море, посочени в списъка с изследвания в настоящото приложение, не е задължително, когато нейният дял от ОДУ на Съюза на изследвания целеви вид в изследването е под прага от 3 %. Когато не е определен ОДУ, участието на дадена държава членка (физическо или финансово) в научните изследвания в открито море не е задължително, когато през предходните 3 години нейният дял от общия обем разтоварвания на Съюза на даден запас или вид е под прага от 3 %. Праговете за изследванията на множество видове и на екосистеми могат да се определят на равнище морски региони.
                     
                  
                     
                        (8)
                     
                     
                        Независимо от точки 2—7 държавите членки в един и същ морски регион могат да се споразумеят за алтернативни прагове.
                        
                           Списък на научните изследвания в открито море
                            (2)
                        
                        
                                    Наименование на изследването
                                 
                                 
                                    Съкращение
                                 
                                 
                                    Зона
                                 
                                 
                                    Период
                                 
                                 
                                    Основни целеви видове
                                 
                              
                                    
                                       Балтийско море
                                    
                                 
                              
                                    Baltic International Trawl Survey
                                 
                                 
                                    BITS Q1
                                    BITS Q4
                                 
                                 
                                    IIIaS, IIIb-d
                                 
                                 
                                    1-во и 4-то тримесечие
                                 
                                 
                                    Атлантическа треска и други дънни видове
                                 
                              
                                    Baltic International Acoustic Survey (есен)
                                 
                                 
                                    BIAS
                                 
                                 
                                    IIIa, IIIb-d
                                 
                                 
                                    Септември — октомври
                                 
                                 
                                    Херинга и цаца
                                 
                              
                                    Gulf of Riga Acoustic Herring Survey
                                 
                                 
                                    GRAHS
                                 
                                 
                                    IIId
                                 
                                 
                                    3-то тримесечие
                                 
                                 
                                    Херинга
                                 
                              
                                    Sprat Acoustic Survey
                                 
                                 
                                    SPRAS
                                 
                                 
                                    IIId
                                 
                                 
                                    Май
                                 
                                 
                                    Цаца и херинга
                                 
                              
                                    Rügen Herring Larvae Survey
                                 
                                 
                                    RHLS
                                 
                                 
                                    IIId
                                 
                                 
                                    Март — юни
                                 
                                 
                                    Херинга
                                 
                              
                                    
                                       Северно море и Източна Арктика (зони I и II на ICES)
                                    
                                 
                              
                                    International Bottom Trawl Survey
                                 
                                 
                                    IBTS Q1
                                    IBTS Q3
                                 
                                 
                                    IIIa, IV
                                 
                                 
                                    1-во и 3-то тримесечие
                                 
                                 
                                    Пикша, атлантическа треска, сайда, херинга, цаца, меджид, скумрия, норвежки паут
                                 
                              
                                    North Sea Beam Trawl Survey
                                 
                                 
                                    BTS
                                 
                                 
                                    IVb, IVc, VIId
                                 
                                 
                                    3-то тримесечие
                                 
                                 
                                    Морска писия, обикновен морски език
                                 
                              
                                    Demersal Young Fish Survey
                                 
                                 
                                    DYFS
                                 
                                 
                                    Бреговете на Северно море
                                 
                                 
                                    3-то и 4-то тримесечие
                                 
                                 
                                    Морска писия, обикновен морски език, кафява заливна скарида
                                 
                              
                                    Sole Net Survey
                                 
                                 
                                    SNS
                                 
                                 
                                    IVb, IVc
                                 
                                 
                                    3-то тримесечие
                                 
                                 
                                    Обикновен морски език, морска писия
                                 
                              
                                    North Sea Sandeels Survey
                                 
                                 
                                    NSSS
                                 
                                 
                                    IVa, IVb
                                 
                                 
                                    4-то тримесечие
                                 
                                 
                                    Пясъчници
                                 
                              
                                    International Ecosystem Survey in the Nordic Seas
                                 
                                 
                                    ASH
                                 
                                 
                                    IIa
                                 
                                 
                                    Май
                                 
                                 
                                    Херинга, син меджид
                                 
                              
                                    Redfish Survey in the Norwegian Sea and adjacent waters
                                 
                                 
                                    REDNOR
                                 
                                 
                                    II
                                 
                                 
                                    Август — септември
                                 
                                 
                                    Морски костур
                                 
                              
                                    Mackerel egg Survey
                                    (на всеки три години)
                                 
                                 
                                    NSMEGS
                                 
                                 
                                    IV
                                 
                                 
                                    Май — юли
                                 
                                 
                                    Хвърляне на хайвер на скумрия
                                 
                              
                                    Herring Larvae survey
                                 
                                 
                                    IHLS
                                 
                                 
                                    IV, VIId
                                 
                                 
                                    1-во и 3-то тримесечие
                                 
                                 
                                    Ларви на херинга и цаца
                                 
                              
                                    NS Herring Acoustic Survey
                                 
                                 
                                    NHAS
                                 
                                 
                                    IIIa, IV, VIa
                                 
                                 
                                    Юни, юли
                                 
                                 
                                    Херинга, цаца
                                 
                              
                                    Nephrops TVsurvey (FU 3&4)
                                 
                                 
                                    NTV3&4
                                 
                                 
                                    IIIA
                                 
                                 
                                    2-ро или 3-то тримесечие
                                 
                                 
                                    Норвежки омар
                                 
                              
                                    Nephrops TVsurvey (FU 6)
                                 
                                 
                                    NTV6
                                 
                                 
                                    IVb
                                 
                                 
                                    Септември
                                 
                                 
                                    Норвежки омар
                                 
                              
                                    Nephrops TVsurvey (FU 7)
                                 
                                 
                                    NTV7
                                 
                                 
                                    IVa
                                 
                                 
                                    2-ро или 3-то тримесечие
                                 
                                 
                                    Норвежки омар
                                 
                              
                                    Nephrops TVsurvey (FU 8)
                                 
                                 
                                    NTV8
                                 
                                 
                                    IVb
                                 
                                 
                                    2-ро или 3-то тримесечие
                                 
                                 
                                    Норвежки омар
                                 
                              
                                    Nephrops TVsurvey (FU 9)
                                 
                                 
                                    NTV9
                                 
                                 
                                    IVa
                                 
                                 
                                    2-ро или 3-то тримесечие
                                 
                                 
                                    Норвежки омар
                                 
                              
                                    
                                       Северната част на Атлантическия океан (зони V—XIV на ICES и зони на NAFO)
                                    
                                 
                              
                                    International Redfish Trawl and Acoustic Survey (на всеки две години)
                                 
                                 
                                    REDTAS
                                 
                                 
                                    Va, XII, XIV; SA 1—3 на NAFO
                                 
                                 
                                    Юни/юли
                                 
                                 
                                    Морски костур
                                 
                              
                                    Flemish Cap Groundfish survey
                                 
                                 
                                    FCGS
                                 
                                 
                                    3M
                                 
                                 
                                    Юли
                                 
                                 
                                    Дънни видове
                                 
                              
                                    Greenland Groundfish survey
                                 
                                 
                                    GGS
                                 
                                 
                                    XIV, NAFO SA1
                                 
                                 
                                    Октомври/ноември
                                 
                                 
                                    Атлантическа треска, морски костур и други дънни видове
                                 
                              
                                    3LNO Groundfish survey
                                 
                                 
                                    PLATUXA
                                 
                                 
                                    3LNO на NAFO
                                 
                                 
                                    2-ро и 3-то тримесечие
                                 
                                 
                                    Дънни видове
                                 
                              
                                    Western IBTS 4-то тримесечие
                                    (вкл. Porcupine survey)
                                 
                                 
                                    IBTS Q4
                                 
                                 
                                    VIa, VII, VIII, IXa
                                 
                                 
                                    4-то тримесечие
                                 
                                 
                                    Дънни видове
                                 
                              
                                    Scottish Western IBTS
                                 
                                 
                                    IBTS Q1
                                 
                                 
                                    VIa, VIIa
                                 
                                 
                                    Март
                                 
                                 
                                    Трескови, херинга, скумрия
                                 
                              
                                    ISBCBTS септември
                                 
                                 
                                    ISBCBTS
                                 
                                 
                                    VIIa, f, g
                                 
                                 
                                    Септември
                                 
                                 
                                    Обикновен морски език, морска писия
                                 
                              
                                    WCBTS
                                 
                                 
                                    VIIe BTS
                                 
                                 
                                    VIIe
                                 
                                 
                                    Октомври
                                 
                                 
                                    Обикновен морски език, морска писия, морски дявол, малоуста писия
                                 
                              
                                    Blue whiting survey
                                 
                                 
                                     
                                 
                                 
                                    VI, VII
                                 
                                 
                                    1-во и 2-ро тримесечие
                                 
                                 
                                    Син меджид
                                 
                              
                                    International Mackerel and Horse Mackerel Egg Survey
                                    (на всеки три години)
                                 
                                 
                                    MEGS
                                 
                                 
                                    VIa, VII, VIII, IXa
                                 
                                 
                                    Януари — юли
                                 
                                 
                                    Хвърляне на хайвер на скумрия и сафрид
                                 
                              
                                    Sardine, Anchovy Horse Mackerel Acoustic Survey
                                 
                                 
                                     
                                 
                                 
                                    VIII, IX
                                 
                                 
                                    Март, април, май
                                 
                                 
                                    Показатели за изобилие на сардина, хамсия, скумрия, сафрид
                                 
                              
                                    Sardine DEPM
                                    (на всеки три години)
                                 
                                 
                                     
                                 
                                 
                                    VIIIc, IXa
                                 
                                 
                                    2-ро и 4-то тримесечие
                                 
                                 
                                    Биомаса на репродуктивния запас на сардина и използване на CUFES
                                 
                              
                                    Spawning/Pre spawning Herring acoustic survey
                                 
                                 
                                     
                                 
                                 
                                    VIa, VIIa-g
                                 
                                 
                                    Юли, септември, ноември, март, януари
                                 
                                 
                                    Херинга, цаца
                                 
                              
                                    Biomass of Anchovy
                                 
                                 
                                    BIOMAN
                                 
                                 
                                    VIII
                                 
                                 
                                    Май
                                 
                                 
                                    Биомаса на репродуктивния запас на хамсия (DEP)
                                 
                              
                                    Nephrops UWTV survey (крайбрежие)
                                 
                                 
                                    UWTV
                                    (FU 11—13)
                                 
                                 
                                    VIa
                                 
                                 
                                    2-ро или 3-то тримесечие
                                 
                                 
                                    Норвежки омар
                                 
                              
                                    Nephrops UWTV
                                    Ирландско море
                                 
                                 
                                    UWTV
                                    (FU 15)
                                 
                                 
                                    VIIa
                                 
                                 
                                    Август
                                 
                                 
                                    Норвежки омар
                                 
                              
                                    Nephrops UWTV survey
                                    Aran Grounds
                                 
                                 
                                    UWTV
                                    (FU 17)
                                 
                                 
                                    VIIb
                                 
                                 
                                    Юни
                                 
                                 
                                    Норвежки омар
                                 
                              
                                    Nephrops UWTV survey
                                    Келтско море
                                 
                                 
                                    UWTV
                                    (FU 20—22)
                                 
                                 
                                    VIIg, h, j
                                 
                                 
                                    Юли
                                 
                                 
                                    Норвежки омар
                                 
                              
                                    Nephrops Survey
                                    Offshore Portugal NepS
                                 
                                 
                                    UWTV
                                    (FU 28—29)
                                 
                                 
                                    IXa
                                 
                                 
                                    Юни
                                 
                                 
                                    Норвежки омар
                                 
                              
                                    
                                       Средиземно море и Черно море
                                    
                                 
                              
                                    Pan-Mediterranean Acoustic Survey
                                 
                                 
                                    MEDIAS
                                 
                                 
                                    ГПЗ 1, 6, 7, 9, 10, 15, 16, 17, 18, 20, 22
                                 
                                 
                                    Пролет – лято (тримесечия 2—3)
                                 
                                 
                                    Малки пелагични видове
                                 
                              
                                    Bottom Trawl Survey в Черно море
                                 
                                 
                                    BTSBS
                                 
                                 
                                    ГПЗ 29
                                 
                                 
                                    Пролет – есен (тримесечия 2, 3, 4)
                                 
                                 
                                    Калкан
                                 
                              
                                    Pelagic Trawl Survey в Черно море
                                 
                                 
                                    PTSBS
                                 
                                 
                                    ГПЗ 29
                                 
                                 
                                    Пролет – есен (тримесечия 2, 3, 4)
                                 
                                 
                                    Цаца и меджид
                                 
                              
                                    International Bottom Trawl Survey в Средиземно море
                                 
                                 
                                    MEDITS
                                 
                                 
                                    ГПЗ 1, 2, 3, 5, 6, 7, 8, 9, 10, 11, 15, 16, 17, 18, 19, 20, 22, 23, 25
                                 
                                 
                                    Пролет – лято (тримесечия 2—3)
                                 
                                 
                                    Дънни видове
                                 
                              
                  
               (1)  Регламент (ЕО) № 762/2008 на Европейския парламент и на Съвета от 9 юли 2008 г. за предоставянето от държавите членки на статистика относно аквакултурите и за отмяна на Регламент (ЕО) № 788/96 (ОВ L 218, 13.8.2008 г., стр. 1).
            
               (2)  Списъкът на научните изследвания в открито море заменя таблица 10 от Решение за изпълнение (ЕС) 2016/1251 на Комисията.